Tlačová správa Bratislava 20. 11. 2018

**Po zahájení nových tréningových programov pracuje v Dachseri tento rok viac ako 30 000 ľudí**

**Poskytovateľ logistických služieb Dachser má od septembra najviac zamestnancov za celú dobu svojej existencie: po celom svete zamestnáva táto rodinná spoločnosť založená v Kemptene v nemeckej oblasti Allgäu okolo 30 500 ľudí. Z toho na Slovensku je ich počet 205.**

Tento rok bolo navyše vybraných 732 mladých ľudí, aby sa zaúčali alebo študovali v nemeckom Dachseri. Ide o doteraz najvyšší počet prijatých do tréningových programov. Postupujúci ekonomický rast má dopad na trh práce: poskytovateľ logistických služieb Dachser má v súčasnosti najvyšší počet zamestnancov, a to od chvíle svojho založenia. Oproti rovnakému obdobiu v minulom roku sa aj na Slovensku počet zamestnancov zvýšil o 40, pričom rast by mal pokračovať aj v budúcom roku. Plán je navýšiť počet zamestnancov na 220.

Na konci roka 2017 zamestnával Dachser celosvetovo 29 098 ľudí a teraz, o pol roka neskôr, je toto číslo vyššie o päť percent. “*Ľudia sú a budú našim najdôležitejším aktívom,”* hovorí CEO Bernhard Simon. “*Koniec koncov, sú to naši zamestnanci, kto pomáha v spojení s globálnou ekonomikou, kto organizuje sklady a doručovacie procesy naprieč celým svetom a kto rokuje s našimi zákazníkmi."*

Rodinná firma získava kladné body tiež za svoje tréningové programy. Celkovo 732 mladých ľudí sa rozhodlo odštartovať svoju kariéru v Dachser – to je o päť percent viac ako v minulom roku. Dohromady Dachser po celom svete školí 1 757 učňov a študentov; mimo Nemecka sa momentálne školí 41 potenciálnych špecialistov na logistiku v tréningovom programe, aby sa stali “špeditérskymi a logistickými špecialistami Dachser.”

Najobľúbenejšími tréningovými možnosťami sú pozície špeditérsky a logistický zástupca pre nákladnú dopravu, úradník v sklade a profesionálny vodič nákladného automobilu. Predovšetkým je však počet ľudí, ktoré spoločnosť za pomoci Dachser Service und Ausbildungs GmbH vyškolila ako profesionálnych vodičov, veľmi potešujúci: v lete 2018 úspešne ukončilo program 23 vodičov a ďalších 106 ľudí v Nemecku ten istý program odštartovalo. Dachser svoj školiaci koncept rozšíril aj do Rakúska. Tam teraz tréningový program pre profesionálnych vodičov nákladných automobilov začalo jedenásť ľudí – to je nárast oproti minulému roku, kedy sa do programu zapísali len traja ľudia z celej krajiny.

“*Ako tretie najväčšie priemyselné odvetvie v Nemecku ponúka logistika širokú škálu zaujímavých kariérnych možností sľubujúcich žiarivú budúcnosť,”* hovorí Vera Weidemann, riaditeľka oddelenia ľudských zdrojov v Dachser. *“V našom priemysle sú kvalifikovaní zamestnanci kľúčovým faktorom rastu. Z toho dôvodu potrebujeme dobre vyškolených a motivovaných pracovníkov, dnes ešte viac ako inokedy.”*  Náročný, avšak efektívny tréning je v rodinnom Dachser súčasťou korporátnej kultúry: úspešnosť v programe je okolo 10 percent. A v duchu korporátnej zodpovednosti spoločnosť ponúka zamestnanie tým, ktorí úspešne absolvovali jej tréningový program.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 4 pobočky – v Bratislave, Lozorne, Martine a Košiciach, v ktorých pracuje 186 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 29 100 ľudí v 396 pobočkách v 44 krajinách sveta. Za rok 2017 zrealizoval cca 81,7 miliónov zásielok s hmotnosťou 39,8 miliónov ton. Celkový obrat koncernu DACHSER v roku 2017 predstavoval 6,12 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk